**ОТЧЕТ НА ДЕЙНОСТТА**

**на**

**НЧ „Христо Смирненски село Рогозиново-2009г.”за 2019 г.**

 През изминалата 2019г., дейността на читалището, макар и на пръв поглед символична следваше решенията, които бяха гласувани в началото на календарната година. В този период от време, ежеседмичните срещи на жените от групата по плетива, бродерии и шевици бяха съпроводени с обмяна на идеи и опит с цел запазване на богатото ни наследство от обичаи и традиции, и запазване на спецификата на местните ни носии. Танцов клуб „ Розини” и тази година, макар и в камерен състав, продължи да предоставя възможност на всеки, който желае да се включи в разучаването на богатото танцово разнообразие на различните фолклорни области.

 По отношение на традиционните празници организира за млади, стари, прабаби и кандидат баби :

* „**Бабин Ден**” с конкурс за най-вкусен сладкиш и баница,като се опита да спази в днешните модерни времена част от традицията и отдаде заслужено уважение на възрастните жени в семейството.
* **„Трифонов Ден”** - с конкурс най-добър производител на домашно вино и избор на „Цар на виното”
* **„Баба марта“** – подарени ръчно изработени мартеници от групата по плетива, бродерии и шевици на жителите на село Рогозиново
* **„По шарената черга”** – празник на зараждащата се за нов живот природа.
* **„Светото”-**вековен обичай, спазван и характерен само за с.Рогозиново специален ритуал .
* **” 8 март”** – празник на жената, отбелязан с цвете за празника, музика и веселие
* **„Празник на жътваря“**– отбелязване успешното завършване кампанията по прибиране зърното от полето
* **„Ден на механизатора“** – съществуващ през годините от първата механизирана техника за обработка на земята
* Ръководството на читалището организира инициатива, с която се включи в националната инициатива **„ Да изчистим България за един ден“** , където се включиха доброволци от селото
* За рогозиновци и гостите на с. Рогозиново се организира **Традиционния есенен панаир** с участието на народен оркестър, танцов клуб „Розини“ с.Рогозиново и веселие за домакини и гости на площада на селото.
* През 2019 г., по повод 10 г. основаването на читалището Есенния панаир зарадва гости и жители на селото с празнична програма състояща се от оркестър изпълняващ народна музика, концерт на ТС „Хорищенци”, ТК „Гергана”, а за по-младите DJ Valentino.
* Съвместно с Църковното настоятелство, почетохме **Успение Богородично.**
* Екскурзия до гр.Златоград – среща на настояще и минало през 2019г.
* С цветя и венци отдадохме почит пред подвига на 13-те рогозиновци, отдали живота си за Родината.
* МИГ Харманли презентира как да се възползваме от възможностите на европейските програми
* Присъствахме на отчета на МИГ Харманли за работата по проектите в изминалия период
* Гости и жители на с.Рогозиново се радваха на коледната светеща украса на центъра на селото, осигурена от Читалището.
* През 2019г. м.Декември, съвместно с Кметство с.Рогозиново, организирахме официално запалване на Коледните светлини, а всяко дете сложи своя играчка, която да обогати украсата на новата елха, в градинката пред кметството.
* Празнувахме всички заедно и **Коледните и Новогодишни празници**. За празниците всеки член на настоятелството беше изненадан с подарък за коледа.
* Посрещане на Нова година на площада с фоерверки и музика на площада на селото.
* Всеки, който проявява интерес към периодичен печат, но няма възможност за личен абонамент, имаше възможност да се възползва от периодичните издания, които получава Читалището.
* По повод 10години от основаването на Читалището се организира инициатива „Моят красив дом”, която продължи от 01.06.2019г. до 30.09.2019г.Всеки участник получи Българското знаме, като символ за участие в инициативата, а официалният финал се проведе на 18.10.2019г. – всеки участник получи възможност да разгледа своето участие и на всички останали участници с мултимедийна демонстрация, а самите подаръци за участие зарадва всички.

Гости и жители на с.Рогозиново се радваха на коледната светеща украса на центъра на селото, осигурена от Читалището.

Всеки, който проявява интерес към периодичен печат, но няма възможност за личен абонамент, имаше възможност да се възползва от периодичните издания, които получава Читалището.

 За съжаление не успяхме работата по проекта „ Описване начина и технологичните особености при тъкане на хасъри /старото име на с.Рогозиново –Хасърли / и рогозки/черги новото име на с.Рогозиново/”